24PES-70

EH Bildu Nafarroa talde parlamentarioari atxikitako foru parlamentari Javier Arza Porrasek, Legebiltzarreko Erregelamenduan ezarritakoaren babesean, honako galdera hau egiten dio Nafarroako Gobernuari, idatziz erantzun dezan:

Kontratu publikoei buruzko Foru Legeak ezartzen duenez, aurreko urtean adjudikatutako kontratu publiko guztien % 6 gutxienez erreserbatutzat kalifikatu behar dituzte foru administrazio publiko guztiek, salbuespenik gabe. Derrigorrezko gutxieneko horrek merkatu-erreserba izenekoa ezartzen du; erreserbatutako kontratuak, aldiz, hura lizitazio jakin batean gauzatzea dakar.

Nafarroako Gobernuaren zein unitate administratibok biltzen ditu Nafarroan merkatu-erreserbaren eta erreserbatutako kontratuaren betetze-mailari buruzko datuak? Zer datu ditu Nafarroako Gobernuak azken urteetan merkatu-erreserbaren eta erreserbatutako kontratuaren betetzeak Nafarroan izan duen bilakaerari buruz? Nafarroako Gobernuaren ustez, zein faktorek dute eragina bilakaera horretan? Zer estrategia garatzen ari da Nafarroako Gobernua horien betetzea errazte aldera? Zer estrategia aplikatuko ditu Nafarroako Gobernuak epe motzean eta ertainean horien betetzea errazte aldera?

Iruñean, 2024ko otsailaren 1ean

Foru parlamentaria: Javier Arza Porras